Likumprojekts

**Grozījumi Augu šķirņu aizsardzības likumā**

Izdarīt [Augu šķirņu aizsardzības likumā](https://likumi.lv/ta/id/62175-augu-skirnu-aizsardzibas-likums) (Latvijas Republikas Saeimas un Ministru Kabineta Ziņotājs, 2002, 12. nr.; 2006, 1. nr.; 2007, 3. nr.; Latvijas Vēstnesis, 2010, 101., 206. nr.) šādus grozījumus:

1. Izteikt 8. panta pirmās daļas 1. punktu šādā redakcijā:

“1) fiziska vai juridiska persona, kas attiecīgo šķirni izveidojusi vai izdalījusi un attīstījusi;”.

1. Izslēgt 10. pantu.
2. Papildināt 13. panta otrās daļas 3. punktu pēc vārdiem “pilnvarotais pārstāvis” ar vārdiem “kam ir tiesības slēgt licences līgumu vai iekasēt maksājumus par šķirnes izmantošanu”.
3. Izteikt 13. panta trešās daļas 2. punktu šādā redakcijā:

“2) nosaukums un adrese selekcionāra tiesību īpašniekam, selekcionāram vai pilnvarotajam pārstāvim, kam ir tiesības slēgt licences līgumu vai iekasēt maksājumus par šķirnes izmantošanu;”

1. Papildināt 18. pantu ar septīto un astoto daļu šādā redakcijā:

“(7) Iesniedzējs nodrošina šķirnes pārbaudes uzsākšanu 18 mēnešu laikā pēc iesnieguma iesniegšanas, par to informējot Valsts augu aizsardzības dienestu. Ja attiecīgajā periodā šķirnes pārbaude nav uzsākta vai Valsts augu aizsardzības dienestā nav iesniegts rakstisks apstiprinājums par pārbaudes uzsākšanu, Valsts augu aizsardzības dienests pieņem lēmumu par iesnieguma noraidīšanu.

(8) Pēc Latvijā veiktas šķirnes pārbaudes pabeigšanas Valsts augu aizsardzības dienests nosūta iesniedzējam paziņojumu par pārbaudes rezultātiem. Iesniedzējam ir tiesības divu mēnešu laikā pēc paziņojuma saņemšanas iesniegt Valsts augu aizsardzības dienestā iebildumus par veikto šķirnes pārbaudi.”

1. Izteikt 19. pantu šādā redakcijā:

“**19. pants. Lēmums par selekcionāru tiesību piešķiršanu**

(1) Lēmumu par selekcionāru tiesību piešķiršanu Valsts augu aizsardzības dienests pieņem, ja ir izpildīti šādi nosacījumi:

1) iesniegts iesniegums, kam pievienoti šā likuma 14. panta otrajā daļā minētie dokumenti;

2) samaksāta atbilstošā valsts nodeva par selekcionāra tiesību piešķiršanu;

3) šķirne ir uzskatāma par jaunu atbilstoši šā likuma 4. panta nosacījumiem;

4) ir pabeigta šķirnes pārbaude un iesniegti dokumenti, kas apliecina, ka šķirne ir atzīta par atšķirīgu, viendabīgu un stabilu saskaņā ar normatīvajiem aktiem par šķirnes atšķirīguma, viendabīguma un stabilitātes pārbaudi;

5) šķirnes nosaukums atbilst Starptautiskās Jaunu augu šķirņu aizsardzības savienības (*UPOV*) un Eiropas Savienības tiesību aktu prasībām, un Valsts augu aizsardzības dienests par to ir pieņēmis atbilstošu lēmumu;

(2) Valsts augu aizsardzības dienests trīs mēnešu laikā pēc šā panta pirmajā daļā minēto nosacījumu izpildes, bet ne vēlāk kā piecu gadu laikā pēc iesnieguma reģistrēšanas pieņem lēmumu par selekcionāru tiesību piešķiršanu, izsniedz apliecību par selekcionāra tiesību piešķiršanu un iekļauj šķirni Reģistrā. Lēmums par selekcionāra tiesību piešķiršanu stājas spēkā tā pieņemšanas dienā.”

1. Aizstāt 21. panta pirmajā daļā vārdus “laikrakstā “Latvijas Vēstnesis”” ar vārdiem “oficiālajā izdevumā “Latvijas Vēstnesis””.
2. Izslēgt 21. panta otro daļu.
3. Izteikt 22. panta 1. un 2. punktu šādā redakcijā:

“1) iesniedzējs — par selekcionāra tiesību piešķiršanu;

2) selekcionāra tiesību īpašnieks — par šķirnes uzturēšanu reģistrā;”.

1. Izteikt 24. pantu šādā redakcijā:

“**24. pants. Selekcionāra tiesību ierobežojumi**

1. Lauksaimniecības produktu ražotājam ražošanas nodrošināšanai ir tiesības bez selekcionāra tiesību īpašnieka atļaujas izmantot pavairošanai tā īpašumā vai lietošanā esošajā zemes platībā iegūtos ražas produktus no Reģistrā iekļautām šķirnēm, izņemot hibrīdas vai sintētiskas šķirnes.

(2) Šā panta pirmajā daļā minētās tiesības attiecas uz šādām augu sugām:

1. sējas zirņi *(Pisum sativum L.)*;
2. lauka pupas *(Vicia faba L.)*;
3. sējas vīķi *(Vicia sativa L.)*;
4. auzas *(Avena sativa L.)*;
5. mieži *(Hordeum vulgare L.)*;
6. rudzi *(Secale cereale L.)*;
7. tritikāle *(x Triticosecale Wittm.)*;
8. mīkstie kvieši *(Triticum aestivum L. emend. Fiori et Paol.)*;
9. cietie kvieši (*Triticum durum* Desf);
10. plēkšņu kvieši (*Triticum spelta* L.);
11. kartupeļi *(Solanum tuberosum L.)*;
12. rapsis *[Brassica napus L. (partim)]*;
13. ripsis [Brassica rapa L. (partim)];
14. lini (*Linum usitatissimum L.*), izņemot šķiedras lini.

(3) Lauksaimniecības produkcijas ražotāji, izņemot šā panta sestajā daļā minētās saimniecības, kas šķirni izmanto pašu saimniecībā, par katru ar attiecīgo šķirni apsētās platības hektāru selekcionāra tiesību īpašniekiem maksā atlīdzību, kas ir ievērojami mazāka nekā summa, kuru iekasē par tās pašas šķirnes viszemākās sertificētās kategorijas licencētu pavairošanas materiālu.

(4) Selekcionāru tiesību īpašnieks un lauksaimniecības produkcijas ražotājs vienojas par šā panta otrajā daļā minēto atlīdzību. Ja šādas vienošanās nav, atlīdzības apmēru par šķirnes izmantošanu pašu saimniecībā nosaka 50 procentu apmērā no atlīdzības par tās pašas šķirnes viszemākās sertificētās kategorijas licencēta pavairošanas materiāla izmantošanu vienā hektārā.

(5) Selekcionāru tiesību īpašnieks reizi gadā līdz 31. martam oficiālajā izdevumā “Latvijas Vēstnesis” publicē šā panta ceturtajā daļā noteikto atlīdzības apmēru par šķirnes izmantošanu pašu saimniecībā.”

(6) Mazo saimniecību īpašnieki ir tiesīgi izmantot šā panta pirmajā daļā minētās augu sugas ražas produktu pavairošanai savā saimniecībā, nemaksājot atlīdzību selekcionāra tiesību īpašniekam. Par mazu saimniecību uzskatāma saimniecība, kurā šā panta pirmajā daļā minēto augu kopējā platība nepārsniedz 20 hektārus, bet kartupeļu platība — trīs hektārus.”

1. Izslēgt 26. panta otro daļu.
2. Izteikt 28.pantu šādā redakcijā:

“(1) Selekcionāra tiesību īpašnieks savas tiesības izmantot aizsargāto šķirni par ienākumu avotu ir tiesīgs nodot citai personai, pusēm noslēdzot vienkāršās vai izņēmuma licences līgumu vai izsludinot brīvo licenci.

(2) Licences līgums satur vienošanos par aizsargātas šķirnes izmantošanu šķirnes aizsardzības periodā. Valsts augu aizsardzības dienests reģistrē licences līgumu, ja:

1. to noslēdzis šķirnes selekcionāra tiesību īpašnieks vai tā pilnvarotais pārstāvis, kam ir tiesības slēgt licences līgumu;
2. šķirne ir iekļauta Reģistrā vai tai piešķirta Eiropas Savienības augu šķirņu aizsardzība;
3. tajā noteiktas saistības tikai selekcionāru tiesību spēkā esamības periodā;
4. samaksāta valsts nodeva par licences līguma reģistrāciju saskaņā ar normatīvajiem aktiem par valsts nodevu augu šķirņu aizsardzības jomā.
5. Nereģistrēts licences līgums nav spēkā. Ja selekcionāra tiesības netiek piešķirtas tas tiek anulētas vai zaudē spēku, spēku zaudē arī licences līgums.”
6. Aizstāt 33. pantā vārdus “Eiropas Savienības selekcionāru tiesībām” ar vārdiem “Eiropas Savienības augu šķirņu aizsardzības tiesībām”.
7. Izteikt 35. pantu šādā redakcijā:

“**35. pants. Informācijas sniegšana par aizsargātās šķirnes izmantošanu**

1. Selekcionāra tiesību īpašnieks reizi gadā lauksaimniecības produkcijas ražotājiem šā likuma 24. panta pirmajā daļā noteikto tiesību īstenošanai pieprasa informāciju par platībām, kas apsētas ar šā likuma 24. panta otrajā daļā minēto augu sugu aizsargātām šķirnēm. Lauksaimniecības produkcijas ražotāji 20 dienu laikā pēc pieprasījuma saņemšanas sniedz attiecīgo informāciju. Uzskatāms, ka selekcionāra tiesību īpašnieka informācijas pieprasījums saņemts septītajā dienā pēc tā nodošanas pastā.
2. Sēklu sagatavotāji pēc selekcionāra tiesību īpašnieka pieprasījuma sniedz informāciju par šā likuma 24. panta otrajā daļā noteikto augu sugu aizsargāto šķirņu kārtējā gadā sagatavoto materiāla daudzumu, norādot, kuras aizsargātās augu šķirnes, kādā apjomā un kam tikušas sagatavotas.
3. Lauku atbalsta dienests pēc selekcionāra tiesību īpašnieka rakstiska pieprasījuma sniedz informāciju par platībām, kas apsētas ar šā likuma [24. panta](http://likumi.lv/doc.php?id=62175#p24) otrajā daļā minētām sugām, norādot konkrētu sugu, platību un saimniecību. Šajā panta daļā minēto informāciju nesniedz par mazām saimniecībām.

1. Valsts augu aizsardzības dienests pēc selekcionāra tiesību īpašnieka rakstiska pieprasījuma sniedz informāciju par lauksaimniecības produkcijas ražotājiem, kas ir sertificējuši aizsargātas šķirnes pavairojamo materiālu vai iesnieguši pieteikumu tā sertifikācijai vai atbilstības pārbaudei.”
2. Izteikt 35.1 pantu šādā redakcijā:

“**35.1 pants. Sniegtās informācijas pārbaude**

1. Selekcionāru tiesību īpašniekam ir tiesības pārbaudīt uz vietas saimniecībā, vai tajā tiek izmantotas aizsargātās šķirnes, pieprasot papildu informāciju par saimniecībā izmantotajām aizsargātajām šķirnēm, kā arī pēc nepieciešamības noņemot auga materiāla paraugus. Lauksaimniecības produkcijas ražotājam ir pienākums nodrošināt piekļuvi savām ražošanas platībām šādai pārbaudei.
2. Pārbaudē iegūto informāciju selekcionāra tiesību īpašniekam ir atļauts izmantot tikai selekcionāra tiesību īpašnieka atlīdzības noteikšanai. Ja informācijas nelikumīgas izpaušanas dēļ lauksaimniecības produkcijas ražotājam radīts kaitējums vai būtiski aizskartas tā likumiskās intereses, tas ir tiesīgs prasīt kaitējuma atlīdzināšanu vai aizskarto tiesību atjaunošanu.”
3. Papildināt likumu ar 38.1 pantu šādā redakcijā:

“**38.1 pants. Atbildība par informācijas nesniegšanu**

(1) Ja lauksaimniecības produkcijas ražotājs, kas izmanto augu sugu aizsargātas šķirnes, nesniedz informāciju par savā saimniecībā izmantotajām augu sugu aizsargātajām šķirnēm vai apzināti sniedz nepatiesu informāciju, selekcionāra tiesību īpašniekam ir atļautstiesīgs selekcionāra atlīdzību paaugstināt līdz pilnam apmēram, ko iekasē par tās pašas šķirnes viszemākās sertificētās kategorijas licencētu pavairošanas materiāla audzēšanu.

(2) Ja lauksaimniecības produkcijas ražotājs liedz selekcionāra tiesību īpašniekam veikt šajā likumā noteikto pārbaudi, selekcionāra tiesību īpašnieks drīkst pieprasīt atlīdzību par visu saimniecības platību, kas apsēta ar tām šā likuma 24. panta otrajā daļā minētajām sugām, kuras pārstāv attiecīgais selekcionārs. Atlīdzības apmēru nosaka, izmantojot attiecīgās sugas vidējo šā likuma 24. panta piektajā daļā noteikto atlīdzības apmēru.”

1. Papildināt pārejas noteikumus ar 13. un 14. punktu šādā redakcijā:

“13. Attiecībā uz šķirnēm, par kurām iesniegums selekcionāru tiesību piešķiršanai iesniegts pirms šā likuma 18. panta septītās daļas spēkā stāšanās, iesniedzējs šķirnes pārbaudi uzsāk 18 mēnešu laikā pēc šā likuma 18. panta septītās daļas spēkā stāšanās, rakstiski informējot Valsts augu aizsardzības dienestu par šķirnes pārbaudes uzsākšanu. Ja apstiprinājums par šķirnes pārbaudes uzsākšanu šajā punktā minētajā termiņā nav iesniegts, Valsts augu aizsardzības dienests pieņem lēmumu nepiešķirt selekcionāra tiesības. Ja iesniegums selekcionāru tiesību piešķiršanai par šķirni ir iesniegts līdz 2017. gada 1. janvārim un šķirnes pārbaude nav uzsākta pirms šā likuma 18. panta septītās daļas spēkā stāšanās, selekcionāra tiesību spēkā esamības periodu rēķina no iesnieguma iesniegšanas dienas.

14. Šā likuma 38.1 panta pirmā daļa stājas spēkā 2021. gada 1. janvārī.”

Zemkopības ministrs Jānis Dūklavs